Fariadabd/Alive News : पर्यावरण की सुरक्षा व प्रदूषण से मुक्ति को ध्यान में रखते हुए शिक्षा भारती पब्लिक स्कूल में प्रदूषण रहित दीपावली मनाने का संकल्प लिया. स्टाफ के साथ मिलकर स्कूल के छात्र-छात्राओं ने सारे स्कूल को पुष्प मालाओं के साथ सजाया, सुंदर रंगोली बनाई तथा दीपक जलाकर दीपावली का स्वागत किया. इस अवसर पर उपस्थित जनों को संबोधित करते हुए स्कूल की प्रिंसिपल सुशील गेरा ने कहा कि रावण की पराजय अंधकार की भी पराजय थी. इसलिए विजय के उत्सव की पूर्णता पर घर-घर दीप जल उठे और आज भी दीपावली की रात को अमावस्या अंधेरे कि नहीं, उजाले की कथा कहती है. दीपावली के शुभ अवसर पर आतिशबाजी ना करने की सलाह देते हुए ग्रीन दीपावली मनाने को कहा.